
 78  DR 30.10.2014 

 
Tuan Laksamana Pertama (B) Haji Mohamad Imran bin Abd Hamid [Lumut]: 

Dalam hal lain Tuan Yang di-Pertua, ingin saya bangkitkan kita dapat laporan bahawa 
Malaysia melakukan R&amp;D dan melibatkan berbilion-bilion Ringgit tetapi yang dikomersialkan 
tidak lebih dari 494 jenis produk. Jadi kita ingin bertanyakan kepada kementerian yang 
menaja projek-projek R&amp;D ini, apakah jadi kepada peruntukan sebanyak itu tetapi sebanyak 
494 sahaja produknya? 

Timbalan Yang di-Pertua [Datuk Haji Ismail bin Haji Mohamed Said]: Ya, 

gulung. 

Tuan Laksamana Pertama (B) Haji Mohamad Imran bin Abd Hamid [Lumut]: 

Oleh sebab masa sudah sampai, saya ucapkan ribuan terima kasih. Jadilah dapat bercakap 
sedikit. Mudah-mudahan ada pembaikan daripada perbincangan. Sebelum itu Tuan Yang 
di-Pertua... 

Timbalan Yang di-Pertua [Datuk Haji Ismail bin Haji Mohamed Said]: 

Cukuplah, cukuplah. 

Tuan Laksamana Pertama (B) Haji Mohamad Imran bin Abd Hamid [Lumut]: 

Satu sahaja. Kita ingin reformasi di Parlimen ini oleh sebab kita kata tadi, selepas 
berbincang berjela-jela tidak ada perubahan pun di dalam dokumen yang akan kita 
luluskan. Maka sebab itu kita cadangkan reformasi Parlimen dilakukan supaya ada 
opposition day, private member bills, shorten notice for question for Ministers, dan security 
of bills by Select Committee. Ini saya sokong saranan oleh Yang Berhormat Padang Serai. 
Sekian. Terima kasih Tuan Yang di-Pertua. 

Timbalan Yang di-Pertua [Datuk Haji Ismail bin Haji Mohamed Said]: Berapa 

orangkah lagi? Bertambah pula. Enam orang, kalau sepuluh minit sudah 70 minit. Kita ada 
40 minit sahaja. Seorang tujuh minit setengahlah. Tujuh minit sahaja, sesingkat-singkatlah 
sebab di sebelah kanan ini sudah tidak nampak yang bangun. Ya, Yang Berhormat Beruas. 
Singkat sahaja, ya. Beri peluang kepada kawan-kawan yang lain. 

 

4.48 ptg. 

Dato’ Ngeh Koo Ham [Beruas]: Ya. Terima kasih Tuan Yang di-Pertua kerana 

membenarkan saya membahaskan Rang Undang-undang Perbekalan 2015. Kalau boleh 
saya cuba dengan secara ringkas mengutarakan empat perkara. Perkara pertama, saya 
ingin... 

Timbalan Yang di-Pertua [Datuk Haji Ismail bin Haji Mohamed Said]: Empat 

perkara tidak ringkas itu. 

Dato’ Ngeh Koo Ham [Beruas]: Okey. Saya ingin mengesyorkan bahawa 

belanjawan agensi kerajaan dan syarikat kerajaan atau GLC yang mengurus jumlah wang 
yang besar mesti dibentangkan di Parlimen untuk diluluskan. Peranan Parlimen mengawal 
selia perbelanjaan wang rakyat semakin hari semakin dikikis oleh pihak kerajaan. Kerajaan 
Menubuhkan agensi kerajaan dan syarikat kerajaan untuk membelanjakan wang rakyat 
tanpa melalui Parlimen. 

Anggaran perbelanjaan 2015 dianggarkan lebih kurang RM273.9 bilion dan daripada 
jumlah tersebut, RM223 bilion atau 81.6 peratus ialah untuk perbelanjaan mengurus dan 
RM50.5 bilion atau 18.4 peratus ialah untuk perbelanjaan untuk pembangunan. 
Perbelanjaan mengurus- yang perbelanjaannya sudah hampir semua sudah ditetapkan iaitu 
di bawah tanggungan dan perbelanjaan bekalan. Ia hanya RM50.5 bilion yang kita gunakan 
selama satu bulan setengah berbahas di sini. 

Akan tetapi Tuan Yang di-Pertua, agensi kerajaan seperti Petronas, Kumpulan Wang 
Amanah Negara, dan Khazanah Nasional menguruskan perbelanjaan ratusan bilion setiap 
tahun tetapi perbelanjaan agensi kerajaan ini tidak dibentangkan di Parlimen untuk 
dibahaskan. Misalannya yang terbaru ialah 1MDB iaitu sebuah syarikat 100 peratus di 
bawah Kementerian Kewangan sudah pun mengumpulkan hutang hampir RM38 bilion 
dalam masa empat tahun. 



Tuan Laksamana Pertama (B) Haji Mohamad Imran bin Abd Hamid [Lumut]: Dalam hal lain Tuan Yang di-Pertua, ingin saya bangkitkan kita dapat laporan bahawa Malaysia melakukan R&D dan melibatkan berbilion-bilion Ringgit tetapi yang dikomersialkan tidak lebih dari 494 jenis produk. Jadi kita ingin bertanyakan kepada kementerian yang menaja projek-projek R&D ini, apakah jadi kepada peruntukan sebanyak itu tetapi sebanyak 494 sahaja produknya? Timbalan Yang di-Pertua [Datuk Haji Ismail bin Haji Mohamed Said]: Ya, gulung. Tuan Laksamana Pertama (B) Haji Mohamad Imran bin Abd Hamid [Lumut]: Oleh sebab masa sudah sampai, saya ucapkan ribuan terima kasih. Jadilah dapat bercakap sedikit. Mudah-mudahan ada pembaikan daripada perbincangan. Sebelum itu Tuan Yang di-Pertua... Timbalan Yang di-Pertua [Datuk Haji Ismail bin Haji Mohamed Said]: Cukuplah, cukuplah. Tuan Laksamana Pertama (B) Haji Mohamad Imran bin Abd Hamid [Lumut]: Satu sahaja. Kita ingin reformasi di Parlimen ini oleh sebab kita kata tadi, selepas berbincang berjela-jela tidak ada perubahan pun di dalam dokumen yang akan kita luluskan. Maka sebab itu kita cadangkan reformasi Parlimen dilakukan supaya ada opposition day, private member bills, shorten notice for question for Ministers, dan security of bills by Select Committee. Ini saya sokong saranan oleh Yang Berhormat Padang Serai. Sekian. Terima kasih Tuan Yang di-Pertua. Timbalan Yang di-Pertua [Datuk Haji Ismail bin Haji Mohamed Said]: Berapa orangkah lagi? Bertambah pula. Enam orang, kalau sepuluh minit sudah 70 minit. Kita ada 40 minit sahaja. Seorang tujuh minit setengahlah. Tujuh minit sahaja, sesingkat-singkatlah sebab di sebelah kanan ini sudah tidak nampak yang bangun. Ya, Yang Berhormat Beruas. Singkat sahaja, ya. Beri peluang kepada kawan-kawan yang lain. 4.48 ptg. Dato' Ngeh Koo Ham [Beruas]: Ya. Terima kasih Tuan Yang di-Pertua kerana membenarkan saya membahaskan Rang Undang-undang Perbekalan 2015. Kalau boleh saya cuba dengan secara ringkas mengutarakan empat perkara. Perkara pertama, saya ingin... Timbalan Yang di-Pertua [Datuk Haji Ismail bin Haji Mohamed Said]: Empat perkara tidak ringkas itu. Dato' Ngeh Koo Ham [Beruas]: Okey. Saya ingin mengesyorkan bahawa belanjawan agensi kerajaan dan syarikat kerajaan atau GLC yang mengurus jumlah wang yang besar mesti dibentangkan di Parlimen untuk diluluskan. Peranan Parlimen mengawal selia perbelanjaan wang rakyat semakin hari semakin dikikis oleh pihak kerajaan. Kerajaan Menubuhkan agensi kerajaan dan syarikat kerajaan untuk membelanjakan wang rakyat tanpa melalui Parlimen. Anggaran perbelanjaan 2015 dianggarkan lebih kurang RM273.9 bilion dan daripada jumlah tersebut, RM223 bilion atau 81.6 peratus ialah untuk perbelanjaan mengurus dan RM50.5 bilion atau 18.4 peratus ialah untuk perbelanjaan untuk pembangunan. Perbelanjaan mengurus- yang perbelanjaannya sudah hampir semua sudah ditetapkan iaitu di bawah tanggungan dan perbelanjaan bekalan. Ia hanya RM50.5 bilion yang kita gunakan selama satu bulan setengah berbahas di sini. Akan tetapi Tuan Yang di-Pertua, agensi kerajaan seperti Petronas, Kumpulan Wang Amanah Negara, dan Khazanah Nasional menguruskan perbelanjaan ratusan bilion setiap tahun tetapi perbelanjaan agensi kerajaan ini tidak dibentangkan di Parlimen untuk dibahaskan. Misalannya yang terbaru ialah 1MDB iaitu sebuah syarikat 100 peratus di bawah Kementerian Kewangan sudah pun mengumpulkan hutang hampir RM38 bilion dalam masa empat tahun.